ต้องออกตัวก่อนเลยว่าร้านนี้คือร้านโปรดร้านนึงเลย ไปประจำที่สาขาอโศก และเคยไปสาขาสีลมมาแล้วครั้งนึง พอครั้งนี้ไป กลับรู้สึกผิดหวังในหลายๆเมนู มารีวิวรายเมนูกันไปเลยดีกว่า...

Roast Chicken เนื้อไก่นุ่ม หนังไก่กรอบ แต่รสชาติยังเข้าเนื้อไม่เต็มที่มาก รวมๆเลยยังเฉยๆ ไม่แย่แต่ไม่ได้ประทับใจอะไรมาก

Poached Egg Carbonara จานนี้เท่าทุน ไม่ดีไม่แย่ แต่ทานเรื่อยๆแล้วแอบเลี่ยน วันนี้ poached egg สุกเกินด้วย ไม่ค่อยไหลเป็นลาวาเลยเวลาหั่น ตะเตือนไต

Chicken & Waffles นี่คือเมนูที่มีเฉพาะสาขาสีลม แต่....จานนี้ไม่ประทับใจเลย วาฟเฟิลแห้งๆและเนื้อไก่หมักไม่เข้าเนื้อเท่าไหร่ ซอสที่ราดมาก็น้อยมากและรสชาติออกแนวซอสพริกศรีราชา ไม่สั่งแล้วจานนี้ งอน !!!

Sticky Toffee Pudding ปกตินี่คือขนมจานโปรดประจำร้านนี้ เคยกินที่สาขาอโศก เค้าจะอุ่นตัวเค้กให้มันอุ่นๆ เวลาทานกับไอศกรีมเย็นๆหวานๆมันจะลงตัวมากกกก แต่ไม่เข้าใจว่าทำไมสาขานี้ถึงเสิร์ฟมาแบบไม่อุ่นร้อน กินแล้วกระด้างมาก ไม่ละมุน และไม่อร่อยเลย โกรธแล่ว !!!!